
ব্র্যাক বিশ্ববিদ্যালয়ে ক্লাব ফেয়ার
শিক্ষা জগৎ ডেস্ক [image: http://www.jaijaidinbd.com/images/rpt.gif]ব্র্যাক বিশ্ববিদ্যালয়ে শুরম্ন হয়েছে তিনদিনব্যাপী ক্লাব ফেয়ার। ৫ ফেব্রম্নয়ারি মহাখালীতে অবস্থিত ব্র্যাক বিশ্ববিদ্যালয়ে ক্লাব ফেয়ারের উদ্বোধন করেন উপ-উপাচার্য প্রফেসর আনসার আহমেদ। নবীন শিক্ষার্থীদের মনোযোগ আকর্ষণ ও ক্লাবগুলোর সার্বিক অবস্থা তুলে ধরার জন্য প্রতি সেমিস্টারের মতো এবারও ক্লাব ফেয়ারের আয়োজন করা হয়েছে। বিশ্ববিদ্যালয়ের ড্রামা ও থিয়েটার ফোরাম (বিইউডিটিএফ) এই মেলার আয়োজন করছে। এতে অংশগ্রহণ করছে বিশ্ববিদ্যালয়ের ২৬টি ক্লাব।

উদ্বোধন অনুষ্ঠানে উপ-উপাচার্য বলেন, 'লেখাপড়ার পাশাপাশি ক্লাবের সঙ্গে সম্পৃক্ত থাকা অত্যাবশ্যক। এতে মেধার পূর্ণ বিকাশ হয়। বিভিন্ন সামাজিক সমস্যার সমাধানে ব্র্যাক বিশ্ববিদ্যালয়ের ক্লাবগুলো দারম্নণ ভূমিকা রাখছে।' এ সময় উপস্থিত ছিলেন অফিস অব কো-কারিকুলার অ্যাকটিভিজের পরিচালক দিলারা আফরোজ খান ও অফিস অব ক্যারিয়ার সার্ভিস অ্যান্ড অ্যালামনাই রিলেশন্সের পরিচালক খান আহমেদ মোর্শেদসহ বিশ্ববিদ্যালয়ের বিভিন্ন বর্ষের শিক্ষার্থীরা। অনুষ্ঠানে ভাষা শহীদদের স্মরণে এক মিনিট নীরবতা পালন করা হয়। এবারের ক্লাব ফেয়ারে নবীনদের জন্য চলচ্চিত্র উৎসব, নাটক, নৃত্য ও সঙ্গীতানুষ্ঠানসহ জাঁকজমকপূর্ণ কিছু পর্ব রয়েছে।

